ERDÉLY MADARAI 123 



állithatnám, mert M. luduosa és M. coliaris ifiu korokban rendkívül hason- 

 litnak egymáshoz. Db. Knöpfles birt egy példányt gyűjteményében. 



127. MUSCICAPA COLLARIS (Muscicapa coliaris Bechst.) 



ÖRVES LÉGYKAPÓ. 



Nem ritka. Tavasszal Áprilisnak 7-ike és 18-ika közt főleg, mindig 

 lehet egyeseket látni a szölök közti gyümölcsösökben. Sanyarú időben a 

 falusi s városi belső kertekben is látható, hol a fülemile hálóval nagyon 

 meg engedi magát fogatni. Fészkezés ideje alatt soha sem láttam, hihe- 

 tőleg M. luctuosa-yal együtt a nagy erdőkbe vonul. Augustusnak végén és 

 Septembernek elején megint lehet látni gyümölcsösökben és szőlőkben, de 

 többnyire csak ifiakat. Kiszinezett himet őszi tollazatban csak egyszer 

 láttam. Ezen évszakban szereti szőlőkarókra szállani. Tavasszal és ősszel 

 a berkeket is meglátogatja. 



128. MUSCICAPA GRISOLA (Muscicapa grisola L.) 



KÖZÖNSÉGES, SZÜRKE, NAGY LÉGYKAPÓ. 



Gyakori. Fészkezve találtam a hegyallyi nagy erdőkben nem csekély 

 számmal. Tavaszi költözködése nem nagyon észrevehető, csak itt- amott 

 lehet külső gyümölcsösökben, de főleg berkekben egyeseket látni Áprilisban, 

 őszi költözése ellenben rendkívül nagy, Augustusnak 10 — 14;-dike körül 

 már megjelennek a szőlőkben és gyümölcsösökben s ezentúl mindenfelé 

 lehet őket látni (néha egyszerre 7 — 8 van a levegőben) egész Octoberíg, 

 mely hónapnak első napjaiban rögtön eltűnnek. Hűvös esős időben a 

 városokban benn is látható az ablakok előtti fákon, „cs, cs-cs" hangját 

 ősszel szünetlenül hallszatja, mindannyiszor felkapva szárnya végét. 



HIRUNDO. 



129. HIRUNDO RUSTICA (Hirundo rustica L.) 



FÜSTI, FALUSI FECSKE. 



Nagyon gyakori. Csupán házaknál találtam fészkét. Április 3-ika 

 és 5-ike közt érkeznek meg a legelsők, de csak Áprihs 15 — 18 felé 

 jőnek meg mind. Megérkezésök észrevehetetlenül történik. Augustusnak 

 második felében seregeinek és bolyongnak s ilyenkor ezerenként szálhiak 

 hálni a nádasokba. Septembernek első felében elhagynak minket, néha 

 18 — 20-ig mind tart költözésök. Apró elmaradott csapatokat láttam 

 Octoberben is. Septemberi sanyarú esős idő igen szigorltja őket, annél- 

 kül, hogy nagyon sokat elpusztitna közülök. 



